DWEN
గుజరాత్‌ లయన్స్‌లోకి డ్వేన్‌ బ్రావో రాక
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌) పదవ సీజన్‌లో గుజరాత్‌ లయన్స్‌ పేలవ ప్రదర్శన కనబరుస్తున్న సంగతి తెలిసిందే. పాయింట్ల పట్టికలో చివరి స్థానంలో ఉన్న గుజ రాత్‌ లయన్స్‌కు ఇది నిజంగా శుభవార్తే. కండరాల గాయంతో టోర్నీలో ఆరంభ మ్యాచ్‌ లకు డ్వేన్‌ బ్రావో దూరంగా ఉన్నాడు. అయితే ఆ గాయం నుంచి కోలుకున్న డ్వేన్‌ బ్రావో త్వరలో గుజరాత్‌ లయన్స్‌ తరుపున బరిలోకి దిగనున్నాడు.ఆస్ట్రేలియాలో గత సంవత్సరం డిసెంబర్‌లో జరిగిన బిగ్‌బాస్‌ లీగ్‌లో గాయ పడిన బ్రావో అప్పటి నుంచి చికిత్స తీసుకుం టున్నాడు.అయితే ఐపిఎల్‌ ఆరంభ సమయానికి బ్రావో ఫిట్‌నెస్‌ సాధించలేదు.
దీంతో అతడు జట్టుతో చేరినా మైదానంలోకి మాత్రం అడుగు పెట్టలేదు.ఈ నేపథ్యంలో తాజాగా బ్రావో తన గాయంపై ట్విట్టర్‌లో స్పందించాడు.ఒక మ్యాచ్‌ లేదా రెండవ మ్యాచ్‌ తరువాత నేను మైదా నంలోకి దిగుతా. పూర్తిగా పిట్‌నెస్‌ సాధించ కుండానే మాయచ్‌ ఆడి నేను సాహసం చేయ దల్చుకోలేదు అని ట్వీట్‌ చేశాడు.ఇదిలా ఉంటే బ్రావో జట్టుతో చేరికతో గుజరాత్‌ బౌలింగ్‌ విభాగంత పాటు మిడిలార్డర్‌ కూడా పటిష్టమవుతుంది. గత సీజన్‌లో 15 మ్యాచ్‌లు ఆడిన బ్రావో 17 వికెట్లు తీసుకున్నాడు.తాజాగా రాయల్‌ ఛాలెంజర్స్‌ బెంగళూరుతో జరిగిన మ్యాచ్‌లో బౌలింగ్‌,బ్యాటింగ్‌లో విఫలమైన గుజరాత్‌ లయన్స్‌ 21 పరుగులు తేడాతో పరాజయం చెందింది. ఇప్పటికే ఈ సీజన్‌లో 5 మ్యాచ్‌ లాడిన గుజరాత్‌లయన్స్‌ కేవలంఒక్క మ్యాచ్‌లో మాత్రమే విజయం సాధించింది.